Lazenský potok

Lazenský potok je vodný tok v pohorí Tribeč a Podunajskej pahorkatine na území okresu Partizánske. Je to ľavostranný prítok Klížskeho potoka v povodí rieky Nitry s dĺžkou približne 3 km a je tokom VI. rádu. Sčasti preteká cez Chránenú krajinnú oblasť Ponitrie.

 Priebeh toku 
Potok pramení v severnej polovici pohoria Tribeč, v geomorfologickom podcelku Rázdiel a jeho časti Skýcovská vrchovina, na západnom úbočí Malej Ostrej (), v nadmorskej výške približne  Od prameňa v lokalite Tehelňa tečie spočiatku severozápadným smerom. Dočasne pretekajúc okrajom pohoria prijíma len malé prítoky a popod Hôrku pokračuje k obci Veľký Klíž. Pred ňou opúšťa pohorie Tribeč, Chránenú krajinnú oblasť Ponitrie i oblasť súvislého lesného porastu a pokračuje Podunajskou pahorkatinou, jej podcelkom Nitrianska pahorkatina a časťou Tribečské podhorie. Preteká obcou Veľký Klíž, kde prijíma krátky pravostranný prítok a stáča sa na západ. Lemujúc hlavnú cestu opúšťa obec a onedlho vteká do Ješkovej Vsi, v ktorej centre sa v nadmorskej výške približne  vlieva ľavostranne do Klížskeho potoka, prítoku Vyčomy. Potok patrí do širšieho povodia rieky Váh.

Potok pramení a na hornom toku preteká katastrom obce Veľký Klíž, následne prechádza na územie obce Ješkova Ves v okrese Partizánske v Trenčianskom kraji. 

 Referencie 

 Pozri aj 
 Zoznam vodných tokov v povodí Nitry
 Tribeč, Rázdiel, Skýcovská vrchovina
 Podunajská pahorkatina, Nitrianska pahorkatina, Tribečské podhorie

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Podunajskej pahorkatine
Kategória:Vodné toky v Tribeči
Kategória:Povodie Nitry
Kategória:Vodné toky v okrese Partizánske
Kategória:Ješkova Ves
Kategória:Veľký Klíž